Source: http://www.epi.sk/zz/1990-264
Timestamp: 2019-04-23 00:55:32+00:00
Document Index: 1353180

Matched Legal Cases: ['§ 7', '§ 62', '§ 1', '§ 1', '§ 1', '§ 1', '§ 32', '§ 2', '§ 1', '§ 2', '§ 6', '§ 1', '§ 7', '§ 35']

264/1990 Zb. Vyhláška Federálneho ministerstva vnútra, ktorou sa mení a dopĺňa vyhláška Federálneho ministerstva ... | Aktuálne znenie
Hľadaj v 264/1990 ×
264/1990 Zb.
Vyhláška č. 264/1990 Zb.Vyhláška Federálneho ministerstva vnútra, ktorou sa mení a dopĺňa vyhláška Federálneho ministerstva vnútra č. 10/1984 Zb., ktorou sa vydávajú podrobnejšie predpisy o zbraniach a strelive
Platnosť od 29.06.1990 do31.12.1993
Účinnosť od 29.06.1990 do31.12.1993
Zrušený 246/1993 Z. z. (nepriamo)
Aktuálne znenie 29.06.1990 - 31.12.1993
ktorou sa mení a dopĺňa vyhláška Federálneho ministerstva vnútra č. 10/1984 Zb., ktorou sa vydávajú podrobnejšie predpisy o zbraniach a strelive
Federálne ministerstvo vnútra po dohode so zúčastnenými ústrednými orgánmi podľa § 7 ods. 2 a § 62 zákona č. 147/1983 Zb. o zbraniach a strelive v znení zákona č. 49/1990 Zb. ustanovuje:
Vyhláška Federálneho ministerstva vnútra č. 10/1984 Zb., ktorou sa vydávajú podrobnejšie predpisy o zbraniach a strelive, sa mení a dopĺňa takto:
1. § 1 ods. 2 znie:
„(2) K žiadosti o vydanie zbrojného preukazu je žiadateľ povinný
a) pripojiť lekársky posudok o fyzickej a duševnej spôsobilosti na používanie zbrane,
b) pripojiť potvrdenie zamestnávateľa alebo národného výboru, prípadne predložiť na nahliadnutie platnú koncesiu, ak žiada o vydanie zbrojného preukazu na guľovú zbraň používanú v súvislosti s výkonom povolania alebo zamestnania,
c) predložiť na nahliadnutie platný poľovný lístok, ak žiada o vydanie zbrojného preukazu na guľovú zbraň určenú na poľovné účely,
d) predložiť na nahliadnutie platný doklad o dosiahnutí príslušnej výkonnostnej triedy, ak žiada o vydanie zbrojného preukazu na guľovú zbraň na športové účely.“.
2. § 1 ods. 3 sa vypúšťa.
3. Za § 1 sa vkladá nový § 1a, ktorý znie:
(1) Za zbraň určenú na poľovné účely sa považuje zbraň, ktorej držanie a nosenie sa má povoliť držiteľovi platného poľovného lístka na výkon práva poľovníctva.
(2) Za zbraň určenú na športové účely sa považuje zbraň, ktorej držanie a nosenie sa má povoliť na športovú činnosť nositeľovi výkonnostnej triedy v streľbe alebo v inej športovej disciplíne, ktorej súčasťou je streľba.
(3) Za zbrane používané v súvislosti s výkonom povolania alebo zamestnania sa považujú špeciálne expanzné prístroje uvedené v § 32 ods. 1 zákona a zbrane, ktorých držanie a nosenie sa má povoliť osobám, ktoré podľa osobitných predpisov pri výkone povolania alebo zamestnania musia byť ozbrojené alebo sú pri ňom oprávnené použiť zbraň.“.
4. § 2 ods. 2 znie:
„(2) Žiadosť o predĺženie doby platnosti zbrojného preukazu musí mať náležitosti uvedené v § 1, okrem lekárskeho posudku o fyzickej a duševnej spôsobilosti na používanie zbrane.“.
5. § 2 ods. 3 sa vypúšťa.
6. § 6 ods. 2 znie:
„(2) Osoba, ktorá chce nadobudnúť vlastníctvo ku guľovej zbrani a je držiteľom zbrojného preukazu, podáva písomnú žiadosť o vydanie nákupného povolenia, ktorá musí mať náležitosti uvedené v § 1, okrem lekárskeho posudku o fyzickej a duševnej spôsobilosti na používanie zbrane, a obsahovať údaje o spôsobe nadobudnutia a druhu zbrane a podľa možnosti aj o jej značke, kalibri a výrobnom čísle.“.
7. § 7 ods. 5 sa vypúšťa.
1) § 35 a nasl. vyhlášky č. 165/1979 Zb.